Laura Prepon

Laura Prepon (s. 7. maaliskuuta 1980 Watchung, New Jersey, Yhdysvallat) on yhdysvaltalainen näyttelijä ja ohjaaja. Hänet tunnetaan muun muassa Donna Pinciottin roolistaan televisiosarjassa 70’s Show sekä rooleistaan televisiosarjoissa October Road ja Vielä yhdet Chelsea?. Vuosina 2013–2019 Prepon näytteli Alex Vausea televisiosarjassa Orange Is the New Black.

 Tausta 
Laura Prepon syntyi kuopukseksi lukio-opettaja Marjorielle (o.s. Coll) ja ortopedi Michael Preponille. Hänen äitinsä on irlantilaista ja isänsä venäjänjuutalaista syntyperää. Michael Prepon kuoli 49-vuotiaana sydänleikkauksen aikana vuonna 1993, Lauran ollessa 13-vuotias. Hänellä on neljä vanhempaa sisarusta. Prepon kävi koulua Watchung Hills Regional High Schoolissa ja opiskeli sen jälkeen Total Theatre Lab -teatterikoulussa.Laura Prepon Biography: Theater Actress, Film Actress, Television Actress (1980–) Viitattu 5.1.2019

 Ura 
Uransa alkuaikoina Prepon toimi mallina Brasiliassa, Milanossa ja Pariisissa. Mallinura ei tuntunut omalta Preponille, ja hän tiesi haluavansa näyttelijäksi. 

Vuonna 1998 Prepon sai Donna Pinciottin roolin komediasarjasta 70’s Show, joka teki hänestä kansainvälisesti tunnetun. Sarjaa jatkettiin kahdeksan kautta vuoteen 2006 asti. Lisäksi Prepon näytteli vuoden 2002 elokuvassa Slackers – pinnarit.

Prepon näytteli toista pääosaa vuoden 2006 elokuvassa Karla. 

Vuonna 2008 Prepon näytteli televisiosarjassa October Road. Hän oli yksi vakituisista näyttelijöistä ja sarjaa tehtiin kahden kauden verran. Sarja on esitetty kerran Suomessa. Vuonna 2009 Prepon vieraili kolmen jakson verran televisiosarjassa Ensisilmäyksellä Karenin roolissa.

Alkuvuonna 2011 Prepon teki vierailun sarjaan Castle, ja tähditti päähenkilönä sarjaa Vielä yhdet Chelsea? (Are you there, Chelsea?), joka perustui kirjailija Chelsea Handlerin kirjoittamaan kirjaan. NBC lopetti ohjelman toukokuussa 2012. Hän vieraili samana vuonna tv-sarjassa Miesten juttuja, jossa näytteli myös 70’s Show’sta tunnettu näyttelijä Danny Masterson. Prepon näytteli Alex Vausea Netflix-alkuperäissarjassa Orange Is the New Black sarjan alusta loppuun vuosina 2013–2019.

 Yksityiselämä 
Prepon kihlautui loppuvuodesta 2016 ja avioitui kesäkuussa 2018 näyttelijä Ben Fosterin kanssa. He saivat tyttölapsen elokuussa 2017. Prepon asuu perheineen New Yorkissa.

 Filmografia 

Elokuvat Vuosi Suomenkielinen nimi Alkuperäinen nimi Rooli 2001 Southlander  Seven Equals Five 2002  Slackers – pinnarit  Slackers  Reanna Cass 2004 Lightning Bug  Angevin Duvet 2006 Karla  Karla HomolkaCome Early Morning  Kim 2007 The Chosen One  Rachel Cruz (ääni) 2012 Lay the Favorite  HollyThe Kitchen  Jennifer 2016  Nainen junassa  The Girl on the Train  Cathy 2017 The Hero  Charlotte Dylan

Televisiosarjat Vuosi Suomenkielinen nimi Alkuperäinen nimi Rooli Jaksot 1998–2006  70’s Show  That ’70s Show  Donna Pinciotti  200 jaksoa 2004  Kukkulan kuningas  King of the Hill  April (ääni)  ”Talking Shop” 2005 American Dad!  Hayley Smith (ääni)  julkaisematon pilottijakso 2007–2008 October Road  Hannah Jane Daniels  19 jaksoa 2009–2010  Ensisilmäyksellä  How I Met Your Mother  Karen   2009  Aina vaarassa  In Plain Sight  Lauren Hefferman  ”A Frond in Need” 2010  Näkijä  Medium  Kira Hudack  ”How to Beat a Bad Guy”House   Frankie  ”Private Lives” 2011 Castle  Natalie Rhodes / Nikki Heat  ”Nikki Heat” Lemmenkipeät  Love Bites  Alex  ”Keep On Truckin’” 2012  Vielä yhdet Chelsea?  Are You There, Chelsea?  Chelsea Newman  12 jaksoa Miesten juttuja  Men at Work  Hannah  ”Plan B” 2013–2019Orange Is the New Black  Alex Vause  56 jaksoa 2024  90’s Show  That '90s Show  Donna Forman   

Lähteet

 Aiheesta muualla 



Luokka:Yhdysvaltalaiset televisionäyttelijät
Luokka:Yhdysvaltalaiset elokuvanäyttelijät
Luokka:Yhdysvaltalaiset mallit
Luokka:Skientologit
Luokka:Vuonna 1980 syntyneet
Luokka:Elävät henkilöt
Luokka:Seulonnan keskeiset artikkelit